U virtualnim učionicama biologije u 8. razredima je obilježen Dan planeta Zemlje, 22. travnja, koji ove godine obilježava svoj 50. rođendan. Učenici su igrali edukativni kviz pod nazivom Ekoforija, koji možete odigrati i vi na slijedećoj poveznici <https://www.ekoforija.hr/>. Naši vrijedni i kreativni učenici izradili su za našu Zemlju poruke, crteže i digitalne crteže. Pogledajte njihove radove koji sami za sebe govore o visokom stupnju ekološke osvještenosti kod naših učenika.

 Tamara Brozović Jurišić

Poruke učenika 8.r Zemlji

Budemo li čuvali šume, more, zrak, to jest prirodu, uljepšat ćemo svakom život. Svijet traži čistoću i ljepotu. Ako je čuvamo, ne samo da ćemo drugima uljepšati život nego i samome sebi. Ako

udišemo svjež i čist zrak duže ćemo živjeti. Zemlju trebamo čuvati za djecu koja će se tek roditi.

Naša Planeta Zemlja je veliko bogatstvo za nas. Mi našu Zemlju onečišćujemo zato bi se trebali popraviti u svome ponašanju prema njoj. Moramo čuvati našu planetu bez obzira koliko to teško bilo. Tvornice su loš utjecaj za naš zrak a mi smo na neki način loš utjecaj za zemlju. Bacamo smeće po podu jednostavno ju zagađujemo. Moramo se popraviti u tome.

Ako ćemo čuvati našu zemlju uljepšat ćemo život svim živim bićima na Zemlji, a tako male stvari se moraju napraviti da se očuva Zemlja.

Moramo koristiti sto manje plastike jer se ona jako sporo razgrađuje. Trebali bi koristiti platnene vrećice kada idemo u kupovinu, a ako bas moramo kupiti plastičnu, trebali bi je vise puta koristiti. Što više stvari bi mogli pakirati u kartonu ili papiru. Plastične slamke isto su lose za okoliš, umjesto njih možemo koristiti metalne ili od bambusa. Rušenje šuma isto je jako štetno za Zemlju jer drveće proizvodi kisik, a na mjesta gdje su šume bile, grade se prometnice i tvornice koje još vise zagađuju okoliš. Moramo se što više brinuti o Zemlji jer nemamo drugi planet.

Moramo čuvati našu Planetu Zemlju kako bi smo još dugo živjeli na njoj. To možemo postići jedino zajedno. Da koristimo što manje plastike i gradimo manje tvornica. Moramo saditi što više drveća i manje rušiti šume jer to šteti Zemlji.

Trebali bi je čuvati i održavati lijepom, jer će doći buduće generacije pa da ju što bolju ostavimo za njih, kao što su naši predci ostavili je za nas. Ne bi trebali bacati ništa plastično ili one plastične vrećice jer njima treba nekoliko tisuća godina da se razgrade. Trebamo razvrstavati otpad. Trebali bi manje rušiti drveća jer se smanjuje kisik, ne samo za nas nego za sva živa bića. Treba organizirati što više organizacija koji bi čistili površine Zemlje. Trebamo se brinuti o Zemlji zajedno.

Trebamo čuvati Zemlju. Treba prestati se trošiti puno plastike i ne treba uništavati drveće i cvijeće. Treba se organizirati 2 puta u mjesecu da sve ljude i djecu koji mogu raditi treba ih slati neka čiste Zemlju kako su ju zagadili tako neka ju i očiste!

Trebamo čuvati našu planetu Zemlju jer u budućnosti ćemo i mi imati djecu pa im moramo ostaviti Zemlju što više zdravijim za naše buduće generacije. Zato nemojmo bacati plastiku i smeće u prirodu zato jer ju zagađujemo i ostavljamo našim budućim generacijama lošu i zagađenu planetu Zemlju. Zbog toga se trznimo i počnimo reciklirati otpad.🌍

Moramo prestati onečišćavati Zemlju jer još nije moguće odseliti s nje. Treba prestati sjeći drva koja proizvode kisik koji nam je potreban za disanje. Moramo prestati bacati otpad u rijeke jezera i mora jer je ionako mali postotak vode na Zemlji pitak.

Trebamo očuvati nasu Zemlju lijepom i ne je zagađivati i uništavati jer što ćemo mi vise uništavati nju i zagađivati tako štetimo sami sebi a i drugim bićima na našoj planeti. Jer ako nastavimo ju zagađivati našim generacijama će biti teže živjeti i neće imat baš lijepu budućnost.

Ova situacija sa epidemijom podsjetila je sve nas na očuvanje naše planete Zemlje, potresi ,epidemija...Moramo svi mi paziti na zagađivanje Zemlje, truditi se očuvati ju za buduće naraštaje. Tek onda možemo očekivati da će i ona biti dobra prema nama.

Zemlja je planeta na kojoj živimo te zaboravljamo da ako bi uništili Zemlju cijela ljudska vrsta bi izumrla. Moramo osvijestiti važnost očuvanja Zemlje. Trebalo bi osvijestiti ljude da ne bacaju smeće bilo gdje, da bacaju sve u kante koje su za to namijenjene... Ako se ne promijenimo, budući naraštaji neće imati priliku vidjeti neke biljne i životinjske vrste uživo. Moći će samo čitati i gledati naše slike i snimke. Mislim da je to tužno. Zemlja je potrošna roba. Zemlja ne može izdržati tolika zračenja te toliko smeća. Vrijeme je da se zapitamo: Koliko još imamo vremena? Odgovor je nemamo. Zato sad il nikad.

Trebamo čuvati Zemlju i postati svjesni toga da ako ju nastavimo ovako zagađivati i uništavati nastat će velike posljedice. Zagađivanjem Zemlje ne štetimo samo planeti već i sebi i drugim živim bićima. Moramo se uozbiljiti, početi reciklirati više i više brinuti o budućnosti Zemlje.